google/wiki40b huggingface dataset:
Platebutikk

History

Spillers Records i Cardiff, Wales, ble starta i 1894 og regnes for å være verdens eldste platebutikk.
Mange platebutikker begynte å selge andre formater i tillegg til plater: åttespors-kassetter, musikkassetter, og CD-er.

Norge

«Grammofonplate» var datidas navn på plater da dem begynte å dukke opp i Norge.
I 2012 var det et «tjuetalls uavhengige musikkbutikker» igjen.
Norges eldste platebutikk som fortsatt er i drift (per 2016) startet i 1976 - Apollon (platebutikk); I 2012 ble butikken løyvet skjenkeløyve, og kulturinstitusjonen har siden drevet bardrift, samlokalisert med salg av plater; Media har kalt stedet for en platebar.
Visen om Kristian og Dagny

«Visen om Kristian og Dagny» er et skillingstrykk som ble samlet inn av Alf Prøysen på 1950-tallet, til en visespalte i bladet «Magasinet for alle». Visen er også gjengitt i boken «De gamle visene med Alf Prøysen».

Teksten

1.Skjønn Dagny ved sin faders side hviler men på øyet fikk hun dog ei blund,

hun tenkte på den venn hun hadde kjærest og på ham hun ikke kunne få.
2.Da Dagny merket faderen var sovnet listet hun seg sakte, stille opp,

ut i skogen til den venn hun elsket, og til ham hun ikke kunne få.
3.Da faderen merket Dagny var forsvunnet fór han opp og ut i en heftig storm,

hurtig tok han på seg sine kleder og gikk ut i skogen hvor hans datter var.
4.Da Dagny så sin faders bitre vrede, sank hun ydmykt på sitt unge kne,

fader, fader spar mitt unge hjerte, fader, fader spar mitt unge liv.
5.Men faderen ville intet høre og fra beltet dro han opp en dolk,

støtte den i Dagnys unge hjerte derpå i sitt gamle bryst.
6.Da blodet så begynte å flyte og hun i sin siste time stred,

løftet hun sitt blikk mot ham hun elsket og mot ham hun ikke kunne få.
7.Kristian, Kristian hvis du har meg elsket, Kristian, Kristian hvis du har meg kjær,

så begrav meg her på dette skjønne sted thi nu flyter jeg ut i mitt blod.
8.Og Kristian han begravet Dagny og plantede på graven liljer tre,

straks der foldet ut seg blader grønne uskyldsblader som i hennes sjel.
9.Når våren så begynner å komme drypper der en blodsdrypp fra hvert blad,

og fra skogen lyder der en stemme: Fader, fader spar mitt unge liv.
Ferdinand Julian Egeberg

Familie

Han var sønn av rittmester Peder Cappelen Egeberg (1810–1874) og Hanna Wilhelmine Scheel (1813–1873) fra Moss. Han var bror av Einar (1851–1940).
Ferdinand giftet seg 1876 i Trefoldighetskirken (Oslo) med Lucy Parr (1853–1937) fra Drøbak. Før bryllupet ble Lucy malt av  Christian Krohg; et maleri som i dag eies av Nasjonalgalleriet. De fikk seks barn. Familien bodde i Oscarsgate 45 i Kristiania, med sommersted på Snarøen. Blant barna var bergingeniøren Ferdinand Peder Egeberg (1889–1965), som i 1919 startet firmaet Ferd. P. & Co.; han bodde også i Oscarsgate 45. En annen sønn var Westye Parr Egeberg (1877-1959), som ble eier av Bogstad gård da han giftet seg med Nini Wedel-Jarlsberg. Datteren Esther Lucy Egeberg fikk fire barn med Severin Finne, deriblant kunstneren Ferdinand Finne og arkitekten Hans-Gabriel (Tommy) Finne.

Yrkesliv

Ferdinand Julian Egeberg ble sjøkadett i 1857. I 1864 ble han secondløytnant i Marinen, og etter et studieopphold i engelsk orlogstjeneste 1865–1868 ble han utnevnt til premierløytnant i 1874. 
Etter farens død måtte Ferdinand måtte si opp jobben i marinen, og sammen med broren Einar begynne i familiefirmaet Westye Egeberg & Co. Dette var et trelastfirma etablert i 1800. Brødrene drev firmaet sammen med onkelen, Westye Martinius (1805–1898), inntil han ga seg i 1893. I brødrenes tid etablerte de eget høvleri på Sørenget. 
Ferdinand Julian Egeberg ble etter Oscar IIs kroning i 1872 utnevnt til kabinettskammerherre, en rang som gjorde ham til en av kongens nærmeste fortrolige. Under kongens europatur i 1888 ble Ferdinand tildelt Italias kroneorden (storoffiser), den franske Æreslegionen (offiser) en portugisisk orden (Conc.O) og en spansk (K.Sp.III.O). Tre år senere ble han tildelt St. Olavs Orden. Da prins Carl (senere kong Haakon VII) i 1897 giftet seg med sin Maud Charlotte Mary Victoria, ble Ferdinand Julian Egeberg kommandør av Dannebrogordenen. I 1895 hadde han fått den svenske Nordstjerneordenen. Han mottok også flere andre ordener.

Egebergs Ærespris

I 1919 innstiftet han Kabinetskammerherre Egebergs ærespris for alsidig idrett, som fremdeles blir tildelt utøvere som utmerker seg med topprestasjoner i to eller flere idrettsgrener. 
Prisen ble lenge utdelt på Tolga i Østerdalen i Hedmark, hvor Egeberg hadde en jakteiendom.

Dødsfall

I 1921 omkom han på fjellet ovenfor Tolga etter et vådeskudd.
Ljusdals BK

Ljusdals BK er en bandyklubb, grunnlagt i 1943 og som holder til i Ljusdal i Sverige. Klubben ble svensk mester i bandy for herrer i 1975.
Marius Amundsen

Karriere

Amundsen startet karrieren i Lillestrøm, hvor han ble fram til han i 2012 gikk til Strømmen IF. Han spilte to og et halvt år for klubben, og Amundsen spilte i nest øverste serie i Norge i denne perioden. Han gikk i juli 2014 tilbake til Lillestrøm. Amundsen spilte sin første kamp i Tippeligaen lørdag 26. juli 2014, da Lillestrøm spilte uavgjort 1–1 på bortebane mot Aalesund.
Queen Maud Bay

Queen Maud Bay er en bukt på sørkysten Sør-Georgia. Bukta er 4 km bred og ligger på nordsiden av Nunez Peninsula.
Bukta er oppkalt etter Dronning Maud av norske hvalfangere en gang før 1922. King Haakon Bay ligger like i nærheten.
Allround-VM på skøyter 1995, kvinner

Funksjonærer

Blant funksjonærene stilte norske Svein Inge Strugstad som starter.
Fredrikstad domprosti

Fredrikstad domprosti er et tjenestedistrikt i Borg bispedømme i Den norske kirke. Det omfatter kommunene Fredrikstad og Hvaler. Siden prostiet er knyttet til Fredrikstad domkirke, er det ledet av en domprost. Domkirken er bispekirken i Borg bispedømme.

Historikk

Ved kgl. res. 25.06.1971 med virkning fra 01.01.1973 ble det foretatt store endinger i inndelingen av prostier i Borg bispedømme. Det tidligere Nedre Borgesyssel prosti opphørte, og de prestegjeldene som hadde ligget under prostiet gikk inn i to nye prostier, Fredrikstad domprosti og Sarpsborg prosti.
Euditropidus

Utseende

Euditropidus er små (2-5 millimeter), brede, blanke bladbiller, brunrøde til svarte. De er korte og brede. Antennene er ganske tynne og middels lange. Pronotum er avrundet. Hodet er synlig ovenfra.

Levevis

Både larvene og de voksne (imago) billene lever av å spise blad på næringsplanten og er særlig aktive i varme og solskinn.

Utbredelse

Slekten er utbredt i Australia.
Elytracanthini

Utseende

Middelsstore, brunlige trebukker. Antennene er omtrent så lange som kroppen. Pronotum har en skarp pigg på sidekanten. Gruppen kjennes særlig på at dekkvingene har to par skarpe, oppoverrettede torner. Dessuten er det en pigg ytterst i spissen av hver dekkvinge.

Utbredelse

Begge artene er beskrevet fra Brasil.
Farley Mowat

Farley McGill Mowat (født 12. mai 1921 i Belleville, Ontario, Canada, død 6. mai 2014) var en miljøverner og en av Canadas mest leste forfattere.
Hans bøker er blitt oversatt til 52 språk, og han har solgt over 14 millioner bøker. Han oppnådde berømmelse med utgivelsen av sine bøker om Canadas nordområder, så som People of the Deer (1952) og Never Cry Wolf (1963). Den sistnevnte, som er en historie om hans opplevelser med ulver i Arktis, ble filmatisert i en film som ble utgitt i 1983.
Mowats arbeid for økologisme og miljøvern, og en forfatterstil som «aldri lar fakta stå i veien for sannheten», skaffet ham både hyllest og kritikk. Hans innflytelse er imidlertid udiskuterbar, og Never Cry Wolf har blitt tilskrevet mye av æren for den store endringen i synet på og frykten for ulver i siste halvdel av 1900-tallet.
Alpaida

Alpaida (Elfide, Chalpaida) var Pipin IIs konkubine og mor til Pipin IIs uekte sønn, Karl Martell.
Hennes bakgrunn er ukjent, men det blir antatt at hun var søster av Dodo eller en tremenning av Bertrada den eldre. Det er antatt at hun var født i nærheten av Prüm.
MS «Bourbon Dolphin»

Sjøforklaring

Under sjøforklaringen kom det frem at rett før kantringen hadde man på Bourbon Dolphin forsøkt å ta ned indre styrbord styrepinne (Towing-pin). Dette var ikke mulig på grunn av for stort trykk fra ankerkjettingen mot pinnen. Skipet ble deretter rettet et par grader opp mot styrbord. Dette lettet trykket på styrepinnen som dermed lot seg senke. Ankerkjettingen raste samtidig mot babord og skipet la seg over. Samtidig stoppet begge hovedmotorene på styrbord side. Man prøvde deretter å trykke på nødknappen som mannskapet trodde skulle løse ut all kjetting og dermed lette kraften på skipet. Det viste seg at systemet, et nyinstallert vinsjesystem, ikke var konstruert for nødutløsning, men for kontrollert utløp av kjetting ved strømbrudd. Dette var ikke noen av mannskapet klar over, og da nødutløseren ble trykket, ble ikke ankerkjettingen sluppet raskt nok ut. Skipet ble deretter dratt rundt av vekta fra ankerkjettingen.
I etterkant av sjøforklaringen nedsatte Justis- og politidepartementet en egen granskingskommisjon for å undersøke forholdene i forkant av ulykka mer grundig. Kommisjonen skal ha ferdig sin rapport til 1. februar 2008.
Prestekjerringa

Prestkjerringa (1060 moh) ligger i Faaberg Vestfjell og er en del av Skjellbreidsfjellet.
Her har en utsikt til Jotunheimen, Ringbufjellet, Rondane, vestfjellet og omkringliggende fjellpartier mot Synnfjell.
Eventyrskogen

Eventyrskogen er en serie animasjonsfilmer for barn basert på Alf Prøysens barneviser. Det har senere blitt utgitt bøker og andre produkter med utspring i disse filmene.

Andre produkter

På grunnlag av filmene ble det også utgitt flere barnebøker med de samme figurene. Siden julen 2007 har Sandnes Media as også lansert produkter til norske barnehager og barn i førskolealderen, som refleksvester og puslespill.

Sandnes Media as

Sandnes Media er et lite, familiedrevet foretak. Selskapets art director er animatøren Hans Jørgen Sandnes, og hans far Sven Erik Sandnes er selskapets produsent.
Vikerholmen

Vikerholmen er et nes nordvest på Hvasser i Færder kommune. Hvasserveien går langs den østlige sida av neset. Dets høyeste punkt er 28,5 meter over havet.
Kōdō

Kōdō (香道, «duftens vei») er en japansk tradisjonell estetisk kunst som består av å nyte duften fra velluktende røkelse.
På samme måte som i teseremonien, har kōdō også strenge fremførelsesregler, og noen av redskapene som brukes, kalt (香道具 kōdōgu), kan være kunstgjenstander av høy verdi. Til tross for at den er, sammen med teseremonien og ikebana, en av de tre tradisjonelle japanske estetiske kunster, er den relativt lite kjent utenfor Japan. 
Røkelsestradisjonen kom til Japan i det 6. århundre sammen med buddhismen. Først ble røkelser brukt til å hedre Buddha og lutre buddhafigurene i templer. I Heian-perioden (794-1185) brukte adelen dem til å parfymere sine rom og klær. Den ble etablert i Muromachi-perioden (1333-1568) og nådde sitt høydepunkt i det 17. århundre, da det ble ansett for å være en meget raffinert måte å tilbringe fritiden på.  
Konkurranser om å nyte røkelsen fra velluktende tresorter spredte seg først blant adelen, men senere også blant vanlige folk.
Etiketten var til å begynne med forskjellig fra sted til sted, men noen lærde, så som Sanetaka Sanjōnishi, Munenobu Shino, Sōgi og Shōhaku, innså at det var behov for en fellesetikette, og bidro til å lage et system for seremonien. Stilene til Sanjōnishi og Sōgi har overlevd til være dager. Det tar omtrent tredve år å bli kōdō-ekspert. En såkalt koro, en beholder fylt med aske fra risagner, blir sendt rundt fra deltaker til deltaker. På asken finnes et glimmerflak med et lite stykke velluktende tresort på omtrent 5 mm x 5 mm. Varmen fra asken gjør at trebiten emanerer den velluktende duften.

Seremonier

En seremoni kan ta opptil 90 minutter. I første omgang, som kalles kokoromi-ko, lukter alle deltakerne forskjellige dufter fra koro, for å huske dem. I annen runde, sirkuleres samme beholdere igjen, men i en annen rekkefølge, som bare seremonimesteren kjenner. Deltakerne skriver så ned sine svar på washi (japansk papir).

Individuell duft

Duftnytelsen fra brennelsen av en eneste type velluktende tresort finner sted individuelt eller i in gruppe.

Duftekonkurranser

Kumikō (組香)-konkurranser: deltakerne prøver å gjette duften, noe som er ganske vanskelig, ettersom det finnes over 2 500 mulige kombinasjoner. Genjikō (源氏香)-konkurranser: man prøver å gjette duften basert på fortellingen Genji monogatari. Det finnes 52 mulige kombinasjoner.

Duftkomplettering

En deltaker brenner en type tresort, mens en annen deltaker brenner en annen type for å komplettere duften.

Kombinerte dufter

Ved å brenne to eller flere godluktende tresorter samtidig forsøker deltakerne å gjenskape en atmosfære som minner dem om et bestemt litterært verk, for eksempel et dikt fra samlingen Kokinshū. Det finnes over 700 slike kombinasjoner, hver av dem assosiert til et bestemt litterært verk.
Polizia di Stato

Polizia di Stato, er Italias nasjonale sivile politietat. Etaten er direkte underordnet det italienske inneriksministeriets Dipartimento della Pubblica Sicurezza, det direktorat som er ansvarlig for koordineringen av alle de italienske statlige politietater og som også er direkte leder av Polizia di Stato. Etaten har om lag 105 000 ansatte.  I motsetning til Arma dei Carabinieri er Polizia di Stato hovedsakelig aktiv i byene.  Dens nødnummeret er 113.

Ansatte

Antall ansatte beløper seg til 115 000 personer (hvorav 105 000 egentlige politi og 10 000 med teknisk-vitenskapelige og medisinske stillinger). Noe mindre enn 6 000 stillinger er tekniske funksjoner, ment for å gi logistisk støtte og teknisk assistanse.
Vága prestagjalds kommuna

Vága prestagjalds kommuna var en kommune på Færøyene. Den ble opprettet som én av en rekke kommuner basert på øyrikets prestegjeld i 1872. Den omfattet dermed øyene Vágar og Mykines. I 1911 ble kommunen delt inn i Mykinesar kommuna og (gamle) Vága kommuna.
Tellus Radio

Tellus Radio var en lokalradio i Oslo- og omegn, og samtidig Norges første minoritetsspråklige radiostasjon. Radioen ble stiftet som Radio Immigranten i 1982 av Immigranten Kollektivet (Antirasistisk Senter). De sendte på FM 99,3 i varierte sendinger på 8 ulike språk. Sendingene kunne også streames gjennom kanales nettider.
Stasjonen var politisk uavhengig og sendte kulturstoff som litteratur, kunst, dikt, radioteater, subkultur og musikk. Tellus Radio arbeidet, så lenge det varte, for å øke informasjonsnivået blant minoritetsspråklige og styrke kommunikasjonen mellom minoritet og majoritet. De inviterte jevnlig artister og kulturpersonligheter til studio og dekket alt som berører det flerkulturelle aspektet i Oslo- og omegn. Over 70 frivillige bidrar til gjennomføringen av nær 50 sendetimer i uken. 
Fra 1. januar 2008 ble Tellus Radio av økonomiske årsaker nedlagt.
Fjodor Tsjalov

Landslaget

Han ble tatt ut i Russlands bruttotropp til VM i fotball 2018 i Russland, men ble vraket da troppen ble kuttet ned til den endelige 23-mannstroppen.
IKT-hjelpemiddel

IKT-hjelpemiddel er et hjelpemiddel som inneholder datateknologiske komponenter, eller er et hjelpemiddel som tilpasser betjeningen av datamaskinen. Det kan også være et hjelpemiddel som tilpasser responsen fra datamaskinen. Begrepet brukes ofte i forbindelse med tilpasninger for mennesker med funksjonsnedsettelser. I den engelske litteraturen brukes det mest begrepet "Computer accessibility", selv om dette ikke er en én til én oversettelse. På norsk derimot har man brukt begrepet "assisterende teknologi" også om høyteknologiske eller datatekniske hjelpemidler, altså synonymt med IKT-hjelpemidler, mens på engelsk betyr "Assistive technology" hjelpemiddel generelt.

Tekniske muligheter og begrensninger

Dagens teknologi gjør det mulig å finne en tilpasning til datamaskinen for nesten alle former for funksjonsnedsettelser. Den eneste betingelsen er at personen kan gi uttrykk for en viljestyrt handling som kan tolkes på en eller annen måte.
Ferjesambandet Halhjem–Sandvikvåg

Historie

Frem til 2007 drev  HSD fergedrift over Bjørnefjorden i nesten femti år. Frem til 2007 ble strekningen betjent av fire Tide-ferger: MF «Stord», MF «Ullensvang», MF «Bjørnefjord» og MF «Sunnhordland». I perioden januar 2007 til desember 2018 ble sambandet trafikkert av Fjord1 som i 2007 satte inn tre nye gassferger på strekningen, MF  «Fanafjord», MF «Bergensfjord» og MF «Raunefjord», som hadde høyere fart og større kapasitet enn HSDs ferger. 
Fra 2019 skulle Torghatten Nord betjene strekningen med fem nybygde ferger. Fordi disse ble forsinket fra verftene, leide selskapet inn MF «Bastø II» og MF «Bastø III» fra søsterselskapet Bastø Fosen, og MF «Fanafjord» og MF «Bergensfjord» fra Fjord 1. MF «Bastø II» var ikke egnet for sambandet, noe som førte til stadige forsinkelser og innstillinger. 
Torghatten Nords nye ferger har lavere topphastighet og mindre manøvreringsreserver enn Fjord1-fergene. Det forventes derfor kanselleringer og forsinkelser i vanskelige værforhold. En av de nye fergene, MF «Huftarøy» berørte grunnen under en testtur.
En fergefri forbindelse, Hordfast, diskuteres.
Burmadryininae

Utseende

En liten (ca. 1,5 millimeter), spinkel, svart veps. Bare hannen er kjent, denne har velutviklede, rundede vinger med to lukkede celler i forvingen. Hodet er stort og bredt med litt utstående fasettøyne. Antennene er tynne og trådformede.

Levevis

Som rimelig er er ingenting kjent om biologien til denne gruppen som bare er kjent fra ett enkelt ravfossil.

Utbredelse

Arten er beskrevet fra rav fra Myanmar som stammer fra Øvre Kritt-tiden.
Primadonna

Primadonna, eller prima donna, (italiensk: «førstedame») ble opprinnelig brukt om den ledende kvinnelige sangeren i et operahus; det vil si den personen som tildeles de viktigste rollene. Primadonnaen var normalt, men ikke nødvendigvis, en sopran.
Den tilsvarende betegnelsen på den ledende mannlige sangeren – oftest en tenor – er primo uomo.
Tradisjonelt ble prime donne sett på som egoistiske, urimelige og utstyrt med et romslig selvbilde, og i dag brukes betegnelsen «primadonna» ofte om en forfengelig, motbydelig og temperamentsfull person som man tross alt ikke kan være foruten.
Kjente primadonnaer har ofte fått operaentusiaster til å dele seg inn i rivaliserende partier som støtter en sanger over en annen. Et av de mest kjente tilfellene er rivaliseringen mellom tilhengerne av Maria Callas og Renata Tebaldi – tross vennskapet mellom de to sangerne.
Et annet kjent eksempel er de ville tilstandene som i 1700-tallets London eksisterte mellom tilhengerne av på den ene siden sopranen Francesca Cuzzoni og på den andre siden mezzosopranen Faustina Bordoni. Den 6. juni 1727 ble de to divaene så oppildnet av sine respektive tilhengergrupper at de gikk løs på hverandre for åpen scene under oppføringen av Giovanni Battista Bononcinis opera Astianatte. Episoden vakte så stor oppsikt og interesse for dem begge at de i tiden etter fikk en mengde godt betalte oppdrag over hele Europa.
Byggeindustrien

Byggeindustrien – etablert 1968 – er et faglig og næringspolitisk organ for byggenæringen i Norge.
Innad i næringen har Byggeindustrien, og det tilhørende nettstedet bygg.no, som oppgave å gi sine primære målgrupper – planleggere/prosjekterende, utførende bygg- og anleggsbedrifter, maskineiere/brukere, byggherrer og eiendomsselskaper – løpende informasjon om alt vesentlig som skjer i og for næringen (teknikk, administrasjon, økonomi, jus m.v.).
Utad skal bladet holde samfunnet – særlig alle offentlige myndighter, adekvate institusjoner og organisasjoner, massemedia m.v. – kontinuerlig orientert om byggenæringen og dens syn på aktuelle faglige og næringspolitiske spørsmål.
Bladet legger stor vekt på aktuelle reportasjer og har i hvert nummer bred nyhetsdekning fra inn- og utland.
Byggeindustrien har fått Fagpresseprisen 2 ganger, senest i 1994.
J. C. Weadock kraftverk

J. C. Weadock kraftverk  er et varmekraftverk i Essexville, delstaten Michigan i USA. Det har en installert produksjonskapasitet på 313 MW fordelt på 2 enheter. Brenselkilden er kull. Utbyggingen skjedde 1952–1958. Operatør og hovedeier er energiselskapet CMS Energy Co. 
I 2006 hadde hele anlegget utslipp på 2,1037 millioner tonn CO2.
Like ved ligger Dan E. Karn kraftverk.
Kirgisistan i Tyrkvisjonens sangkonkurranse

Organisatorer og kringkasting

Produksjonsselskapet Kultaev og de statlige tv-kanalene Piramida og KTRK i Bisjkek har vært organisatorer for Kirgisistans bidrag siden 2013. De nasjonale og internasjonale konkurransene blir kringkastert av Piramida eller KTRK.
Det har, siden 2013, blitt avholdt nasjonale finaler for å velge representant til Tyrkvisjonens sangkonkurranse.  Vinneren blir avgjort på grunnlag av en kombinasjon av jury- og SMS-stemmer.

Bakgrunn

Kirgisistan har deltatt i Tyrkvisjonens sangkonkurranse siden starten i 2013. I perioden 2013–2015 var landet blant de som resultatmessig har gjort det best i konkurranse med én førsteplass og én fjerdeplass. I 2015 vant Jiydeş Idirisova, kledd som en krigerprinsesse, med en moderne poplåt med innslag av tradisjonelle elementer.
KTRK bekreftet i begynnelsen av september at landet også skulle delta i konkurransen i 2016. Det vil bli avholdt en nasjonal finale i 2017.
VM i kjelkehockey 2004

VM i kjelkehockey 2004 ble arrangert i perioden 13. til 24. april 2004, i Örnsköldsvik i Sverige.
Dette var tredje gang det ble arrangert VM i kjelkehockey. Det var 104 deltakere fra 8 nasjoner som deltok.
Det kan hende overalt

Handling

Filmen handler om den ærgjerrige juristen Willie Stark fra Kanoma City som arbeider seg fram til guvernør. Hans politisk liv ender tragisk.
1930-tallet: Journalisten Jack Burdon (John Ireland) sendes til en amerikansk småby for å dekke et lokalvalg. En av kandidatene er Willie Stark (Broderick Crawford), og hans viktigste valgsak er kampen mot korrupte politikere som sitter i bystyret. Stark nektes imidlertid å samle mer enn fem personer samtidig på et offentlig sted, og sønnen Tom (John Derek) bankes opp når han prøver å dele ut flygeblader. Willie taper valget og fullfører i stedet sin juridiske utdannelse. På delstatsnivå er det også mye korrupsjon, og en av de to kandidatene trenger en lettlurt motstander som kan stjele stemmer fra den andre. Willie får ikke helt med seg hva spillet går ut på, og stiller godtroende til valg. Det blir nok et tap, men ikke uten at han til slutt skjønner settingen, og dermed blir han ennå mer innbitt. Jack får jobb hos han, og sammen med rådgiveren Sadie Burke (Shepperd Strudwick) og livvakten Sugar Boy (Walter Burke) følger han Willies vei til makten som guvernør. Men når man får så mye makt om hendene blir det vanskelig å forende liv og lære.
NFF Akershus

Historie

Kretsen ble stiftet 29. oktober 1911 under navnet Romerike Fotballkrets. Kretsen ble delt i Lillestrøm og Omegn Fotballkrets, Eidsvold og Omegns Fotballkrets og
Østre Romerike Fotballkrets i 1922. Lillestrøm og Omegn Fotballkrets og Eidsvold og Omegns Fotballkrets ble så samlet til Vestre Romerike Fotballkrets i 1929. Vestre og Østre Romerike ble samlet til Romerike Fotballkrets i 1970. I 1989 skiftet kretsen navn til Akershus Fotballkrets, og i 2017 til NFF Akershus.

Seriesystemet for menn 2013

Kretsen har foran 2013-sesongen, ett lag i Tippeligaen, to lag i 1. divisjon, to lag i 2. divisjon og elleve lag i 3. divisjon. Kretsen har også egne avdelinger i 4.–9. divisjon.